title: 2009/243/EB: 2009 m. kovo 3 d. Komisijos sprendimas dėl Bendrijos pozicijos dėl Europos bendrosios aviacijos erdvės Jungtinio komiteto (įsteigto pagal Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, Buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove daugiašalį susitarimą dėl Europos bendrosios aviacijos erdvės sukūrimo) sprendimo Nr. 1/2008, kuriuo iš dalies keičiamas susitarimo I priedas

text:
18.3.2009

               LT

               Europos Sąjungos oficialusis leidinys

               L 72/6

      KOMISIJOS SPRENDIMAS

   2009 m. kovo 3 d.
   dėl Bendrijos pozicijos dėl Europos bendrosios aviacijos erdvės Jungtinio komiteto (įsteigto pagal Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, Buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove daugiašalį susitarimą dėl Europos bendrosios aviacijos erdvės sukūrimo) sprendimo Nr. 1/2008, kuriuo iš dalies keičiamas susitarimo I priedas
   (2009/243/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. birželio 9 d. Tarybos ir Taryboje posėdžiavusių Europos Sąjungos valstybių narių atstovų Sprendimą 2006/682/EB dėl Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, Buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove (1) daugiašalio susitarimo dėl Europos bendrosios aviacijos erdvės (EBAE) (2) sukūrimo pasirašymo ir laikino taikymo,
   atsižvelgdama į Tarybos sprendimą dėl Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, Buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove daugiašalio susitarimo dėl Europos bendrosios aviacijos erdvės sukūrimo (3) (toliau – susitarimas), ypač į to susitarimo 3 straipsnį,
   kadangi:

               (1)

               Susitarimas pasirašytas 2006 m. birželio 9 d.

               (2)

               Susitarimo 18 straipsniu įsteigtas Jungtinis komitetas, atsakingas už susitarimo administravimą ir tinkamą įgyvendinimą.

               (3)

               Nuo susitarimo pasirašymo priimta su jo įgyvendinimu susijusių naujų Bendrijos teisės aktų.

               (4)

               Pagal susitarimo 17 straipsnio 3 dalies a punktą Jungtinis komitetas turi priimti sprendimus peržiūrėti susitarimo I priedą.

               (5)

               Tarybos sprendimo dėl susitarimo 2 straipsnio 2 dalyje nustatyta, kad Bendrijos poziciją dėl Jungtinio komiteto priimtų sprendimų, pagal kuriuos Bendrijos teisės aktai tik pradeda galioti EBAE valstybėse partnerėse, priima Komisija,

         NUSPRENDĖ:
   Vienintelis straipsnis
   Pagal Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, Buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove daugiašalio susitarimo dėl Europos bendrosios aviacijos erdvės sukūrimo 18 straipsnį įsteigtame Jungtiniame komitete Bendrijos pozicija dėl susitarimo I priedo dalinio pakeitimo grindžiama šio sprendimo priedu.

      Priimta Briuselyje, 2009 m. kovo 3 d.

            Komisijos vardu

         Antonio TAJANI

            Pirmininko pavaduotojas

      (1)  Pagal 1999 m. birželio 10 d. JT Saugumo Tarybos rezoliuciją Nr. 1244.

      (2)  OL L 285, 2006 10 16, p. 1.

      (3)  OL L 285, 2006 10 16, p. 3.

      PRIEDAS
      „
            EBAE JUNGTINIO KOMITETO SPRENDIMAS Nr. 1/2008
            2008 m. gruodžio 10 d.
            kuriuo keičiamas EBAE susitarimo I priedas
            JUNGTINIS KOMITETAS,
            atsižvelgdamas į Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, Buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove (1) daugiašalį susitarimą dėl Europos bendrosios aviacijos erdvės sukūrimo (toliau – EBAE susitarimas), ypač į to susitarimo 17 straipsnio 3 dalies a punktą,
            NUSPRENDĖ:
            Vienintelis straipsnis
            EBAE susitarimo I priedas pakeičiamas šio sprendimo priedu.

               Priimta Osle, 2008 m. gruodžio 10 d.

                     Jungtinio komiteto vardu …, pirmininkas

                     Patvirtino …, sekretorius

            PRIEDAS

                  „I PRIEDAS
                  CIVILINEI AVIACIJAI TAIKOMOS TAISYKLĖS
                  Toliau nurodytų Europos bendrijos teisės aktų „taikytinos nuostatos“ taikomos pagal Pagrindinį susitarimą ir II priedą dėl horizontaliojo pritaikymo, išskyrus atvejus, kai toliau šiame priede arba I–IX protokoluose nurodyta kitaip. Prireikus toliau pateikiami kiekvieno teisės akto konkretūs pritaikymai:
                  A.   PATEKIMAS Į RINKĄ IR SUSIJĘ KLAUSIMAI
                  Nr. 1008/2008
                  2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (nauja redakcija).
                  Taikytinos nuostatos: 1–24 straipsniai, 26 straipsnis ir I priedas.
                  Nr. 95/93
                  1993 m. sausio 18 d. Tarybos reglamentas (EEB) Nr. 95/93 dėl laiko tarpsnių paskirstymo Bendrijos oro uostuose bendrųjų taisyklių,
                  su pakeitimais, padarytais:

                              —

                              2002 m. gegužės 27 d. Europos Parlamento ir Tarybos reglamentu (EB) Nr. 894/2002, iš dalies keičiančiu Tarybos reglamentą (EEB) Nr. 95/93,

                              —

                              2003 m. liepos 22 d. Europos Parlamento ir Tarybos reglamentu (EB) Nr. 1554/2003, iš dalies keičiančiu Tarybos reglamentą (EEB) Nr. 95/93,

                              —

                              2004 m. balandžio 21 d. Europos Parlamento ir Tarybos reglamentu (EB) Nr. 793/2004, iš dalies keičiančiu Tarybos reglamentą (EEB) Nr. 95/93.

                        Taikytinos nuostatos: 1–12 straipsniai ir 14a straipsnio 2 dalis
                  Taikant 12 straipsnio 2 dalį, terminas „Komisija“ suprantamas kaip „Jungtinis komitetas“.
                  Nr. 96/67
                  1996 m. spalio 15 d. Tarybos direktyva 96/67/EB dėl patekimo į Bendrijos oro uostuose teikiamų antžeminių paslaugų rinką.
                  Taikytinos nuostatos: 1–25 straipsniai ir priedas.
                  Taikant 10 straipsnį terminas „valstybės narės“ suprantamas kaip „EB valstybės narės“.
                  Taikant 20 straipsnio 2 dalį, terminas „Komisija“ suprantamas kaip „Jungtinis komitetas“.
                  Nr. 785/2004
                  2004 m. balandžio 21 d. Europos Parlamento ir Tarybos reglamentas (EB) Nr. 785/2004 dėl draudimo reikalavimų oro vežėjams ir orlaivių naudotojams.
                  Taikytinos nuostatos: 1–8 straipsniai ir 10 straipsnio 2 dalis.
                  B.   ORO EISMO VALDYMAS
                  Nr. 549/2004
                  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas).
                  Taikytinos nuostatos: 1–4 straipsniai, 6 ir 9–14 straipsniai.
                  Nr. 550/2004
                  2004 m. kovo 10 d. Europos Parlamento ir Tarybos reglamentas (EB) Nr. 550/2004 dėl oro navigacijos paslaugų teikimo bendrame Europos danguje (paslaugų teikimo reglamentas).
                  Taikytinos nuostatos: 1–19 straipsniai, I ir II priedai.
                  Nr. 551/2004
                  2004 m. kovo 10 d. Europos Parlamento ir Tarybos reglamentas (EB) Nr. 551/2004 dėl bendro Europos dangaus oro erdvės organizavimo ir naudojimo (oro erdvės reglamentas).
                  Taikytinos nuostatos: 1–11 straipsniai.
                  Nr. 552/2004
                  2004 m. kovo 10 d. Europos Parlamento ir Tarybos reglamentas (EB) Nr. 552/2004 dėl Europos oro eismo valdymo tinklo sąveikos (sąveikos reglamentas).
                  Taikytinos nuostatos: 1–12 straipsniai, I–V priedai.
                  Nr. 2096/2005
                  2005 m. gruodžio 20 d. Komisijos reglamentas (EB) Nr. 2096/2005, nustatantis bendruosius oro navigacijos paslaugų teikimo reikalavimus,
                  su pakeitimais, padarytais:

                              —

                              2007 m. lapkričio 8 d. Komisijos reglamentu (EB) Nr. 1315/2007 dėl oro eismo valdymo saugos priežiūros, iš dalies keičiantis Reglamentą (EB) Nr. 2096/2005,

                              —

                              2008 m. gegužės 30 d. Komisijos reglamentu (EB) Nr. 482/2008, kuriuo nustatoma oro navigacijos paslaugų teikėjų diegtina programinės įrangos saugos užtikrinimo sistema ir iš dalies keičiamas Reglamento (EB) Nr. 2096/2005 II priedas,

                              —

                              2008 m. liepos 15 d. Komisijos reglamentu (EB) Nr. 668/2008, kuriuo iš dalies keičiamos Reglamento (EB) Nr. 2096/2005, nustatančio bendruosius oro navigacijos paslaugų teikimo reikalavimus, II–V priedų darbo metodų ir standartinių veiklos procedūrų nuostatos.

                        Taikytinos nuostatos: 1–9 straipsniai, I–V priedai.
                  Nr. 2150/2005
                  2005 m. gruodžio 23 d. Komisijos reglamentas (EB) Nr. 2150/2005, nustatantis lankstaus oro erdvės naudojimo bendrąsias taisykles.
                  Taikytinos nuostatos: 1–9 straipsniai, priedas.
                  Nr. 1032/2006
                  2006 m. liepos 6 d. Komisijos reglamentas (EB) Nr. 1032/2006, nustatantis automatinių sistemų, kurias skrydžių valdymo tarnybos naudoja keisdamosi skrydžio duomenimis, perduodamos pranešimus, derindamos ir vienos kitai perduodamos skrydžių valdymą, reikalavimus.
                  Taikytinos nuostatos: 1–10 straipsniai, I–V priedai.
                  Nr. 1033/2006
                  2006 m. liepos 4 d. Komisijos reglamentas (EB) Nr. 1033/2006, nustatantis bendro Europos dangaus priešskrydinio etapo skrydžių planų procedūrų reikalavimus.
                  Taikytinos nuostatos: 1–5 straipsniai, priedas.
                  Nr. 2006/23
                  2006 m. balandžio 5 d. Europos Parlamento ir Tarybos direktyva 2006/23/EB dėl Bendrijos skrydžių vadovo licencijos.
                  Taikytinos nuostatos: 1–16 straipsniai, 18–19 straipsniai, I–IV priedai.
                  Nr. 1794/2006
                  2006 m. gruodžio 6 d. Komisijos reglamentas (EB) Nr. 1794/2006, nustatantis bendrąją mokesčių už oro navigacijos paslaugas sistemą.
                  Taikytinos nuostatos: 1–17 straipsniai, I–VI priedai.
                  Nr. 219/2007
                  2007 m. vasario 27 d. Tarybos reglamentas (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo.
                  Taikytinos nuostatos: 1 straipsnio 1–2 dalys ir 5–7 dalys, 2–3 straipsniai, 4 straipsnio 1 dalis, priedas.
                  Nr. 633/2007
                  2007 m. birželio 7 d. Komisijos reglamentas (EB) Nr. 633/2007, nustatantis pranešimo apie skrydžio duomenis ir paskaičiuotąjį laiką perdavimo protokolo, naudojamo pranešti, koordinuoti ir perduoti skrydžių valdymui iš vienos skrydžių valdymo tarnybos į kitą, taikymo reikalavimus.
                  Taikytinos nuostatos: 1–7 straipsniai, 8 straipsnio antras ir trečias sakiniai, I–IV priedai.
                  Nr. 1265/2007
                  2007 m. spalio 26 d. Komisijos reglamentas (EB) Nr. 1265/2007, nustatantis oro–žemės kalbinio ryšio kanalų, naudojamų bendrame Europos danguje, išskirstymo reikalavimus.
                  Taikytinos nuostatos: 1–9 straipsniai, I–IV priedai.
                  Nr. 1315/2007
                  2007 m. lapkričio 8 d. Komisijos reglamentas (EB) Nr. 1315/2007 dėl oro eismo valdymo saugos priežiūros, iš dalies keičiantis Reglamentą (EB) Nr. 2096/2005.
                  Taikytinos nuostatos: 1–15 straipsniai.
                  Nr. 482/2008
                  2008 m. gegužės 30 d. Komisijos reglamentas (EB) Nr. 482/2008, kuriuo nustatoma oro navigacijos paslaugų teikėjų diegtina programinės įrangos saugos užtikrinimo sistema ir iš dalies keičiamas Reglamento (EB) Nr. 2096/2005 II priedas.
                  Taikytinos nuostatos: 1–5 straipsniai, I–II priedai.
                  C.   AVIACIJOS SAUGA
                  Nr. 3922/91
                  1991 m. gruodžio 16 d. Tarybos reglamentas (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje,
                  su pakeitimais, padarytais:

                              —

                              1996 m. lapkričio 13 d. Komisijos reglamentu (EB) Nr. 2176/96, su mokslo ir technikos pažanga suderinančiu Tarybos reglamentą (EEB) Nr. 3922/91,

                              —

                              1999 m. gegužės 25 d. Komisijos reglamentu (EB) Nr. 1069/1999, su mokslo ir technikos pažanga suderinančiu Tarybos reglamentą (EEB) Nr. 3922/91,

                              —

                              2000 m. gruodžio 28 d. Komisijos reglamentu (EB) Nr. 2871/2000, su mokslo ir technikos pažanga suderinančiu Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje,

                              —

                              2002 m. liepos 15 d. Europos Parlamento ir Tarybos reglamentu (EB) Nr. 1592/2002 dėl bendrųjų taisyklių civilinės aviacijos srityje ir įsteigiančiu Europos aviacijos saugos agentūrą,

                              —

                              2006 m. gruodžio 12 d. Europos Parlamento ir Tarybos reglamentu (EB) Nr. 1899/2006, keičiančiu Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje,

                              —

                              2006 m. gruodžio 20 d. Europos Parlamento ir Tarybos reglamentu (EB) Nr. 1900/2006, iš dalies keičiančiu Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje,

                              —

                              2007 m. gruodžio 11 d. Komisijos reglamentu (EB) Nr. 8/2008, iš dalies keičiančiu Tarybos reglamentą (EEB) Nr. 3922/91 dėl bendrųjų techninių reikalavimų ir administracinės tvarkos, taikomų komerciniam vežimui orlaiviais,

                              —

                              2008 m. rugpjūčio 20 d. Komisijos reglamentu (EB) Nr. 859/2008, iš dalies keičiančiu Tarybos reglamento (EEB) Nr. 3922/91 nuostatas dėl bendrųjų techninių reikalavimų ir administracinės tvarkos, taikomų komerciniam vežimui orlaiviais.

                        Taikytinos nuostatos: 1–10, 12–13 straipsniai, išskyrus 4 straipsnio 1 dalį ir 8 straipsnio 2 dalį (antrą sakinį), I–III priedai.
                  Taikant 12 straipsnį terminas „valstybės narės“ suprantamas kaip „EB valstybės narės“.
                  Nr. 216/2008
                  2008 m. vasario 20 d. Europos Parlamento ir Tarybos reglamentas (EB) Nr. 216/2008 dėl bendrųjų taisyklių civilinės aviacijos srityje ir įsteigiantis Europos aviacijos saugos agentūrą, panaikinantis Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB.
                  Taikytinos nuostatos: 1–68 straipsniai, išskyrus 65 straipsnį, 69 straipsnio 1 dalies antra pastraipa, 69 straipsnio 4 dalis, I–VI priedai.
                  Nr. 1702/2003
                  2003 m. rugsėjo 24 d. Komisijos reglamentas (EB) Nr. 1702/2003, nustatantis orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles,
                  su pakeitimais, padarytais:

                              —

                              2005 m. kovo 7 d. Komisijos reglamentu (EB) Nr. 381/2005, iš dalies keičiančiu Komisijos reglamentą (EB) Nr. 1702/2003, nustatantį orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles,

                              —

                              2006 m. gegužės 8 d. Komisijos reglamentu (EB) Nr. 706/2006, iš dalies keičiančiu Reglamentą (EB) Nr. 1702/2003 dėl laikotarpio, kuriuo valstybės narės gali išduoti ribotos galiojimo trukmės patvirtinimus,

                              —

                              2007 m. kovo 28 d. Komisijos reglamentu (EB) Nr. 335/2007, iš dalies keičiančiu Reglamentą (EB) Nr. 1702/2003 dėl orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą įgyvendinančių taisyklių,

                              —

                              2007 m. kovo 30 d. Komisijos reglamentu (EB) Nr. 375/2007, iš dalies keičiančiu Reglamentą (EB) Nr. 1702/2003, nustatantį orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles,

                              —

                              2008 m. kovo 28 d. Komisijos reglamentu (EB) Nr. 287/2008 dėl Reglamento (EB) Nr. 1702/2003 2c straipsnio 3 dalyje nurodyto galiojimo laikotarpio pratęsimo,

                              —

                              2008 m. spalio 27 d. Komisijos reglamentu (EB) Nr. 1057/2008, iš dalies keičiančiu Reglamento (EB) Nr. 1702/2003 I priedo II priedėlį dėl tinkamumo skraidyti patikros pažymėjimo (EASA 15a forma).

                        Taikytinos nuostatos: 1–4 straipsniai, priedas. Šiame reglamente nurodytus pereinamuosius laikotarpius nustato Jungtinis komitetas.
                  Nr. 2042/2003
                  2003 m. lapkričio 20 d. Komisijos reglamentas (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo,
                  su pakeitimais, padarytais:

                              —

                              2006 m. gegužės 8 d. Komisijos reglamentu (EB) Nr. 707/2006, iš dalies keičiančiu Reglamentą (EB) Nr. 2042/2003 dėl nustatytos trukmės patvirtinimų ir I bei III priedų,

                              —

                              2007 m. kovo 30 d. Komisijos reglamentu (EB) Nr. 376/2007, iš dalies keičiančiu Reglamentą (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti, ir šias užduotis atliekančių organizacijų bei darbuotojų patvirtinimo,

                              —

                              2008 m. spalio 27 d. Komisijos reglamentu (EB) Nr. 1056/2008, iš dalies keičiančiu Reglamentą (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo.

                        Taikytinos nuostatos: 1–6 straipsniai, I–IV priedai.
                  Nr. 94/56
                  1994 m. lapkričio 21 d. Tarybos direktyva 94/56/EB, nustatanti civilinės aviacijos avarijų ir incidentų tyrimo pagrindinius principus.
                  Taikytinos nuostatos: 1–12 straipsniai.
                  Taikant 9 ir 12 straipsnius, terminas „Komisija“ suprantamas kaip „visos kitos EBAE susitariančiosios šalys“.
                  Nr. 2003/42
                  2003 m. birželio 13 d. Europos Parlamento ir Tarybos direktyva 2003/42/EB dėl civilinės aviacijos įvykių pranešimų.
                  Taikytinos nuostatos: 1–11 straipsniai, I ir II priedai.
                  Nr. 1321/2007
                  2007 m. lapkričio 12 d. Komisijos reglamentas (EB) Nr. 1321/2007, nustatantis įgyvendinimo taisykles, pagal kurias centrinėje saugykloje integruojama civilinės aviacijos įvykių informacija, kuria keičiamasi pagal Europos Parlamento ir Tarybos direktyvą 2003/42/EB.
                  Taikytinos nuostatos: 1–4 straipsniai.
                  Nr. 1330/2007
                  2007 m. rugsėjo 24 d. Komisijos reglamentas (EB) Nr. 1330/2007, nustatantis informacijos apie civilinės aviacijos įvykius, nurodytus Europos Parlamento ir Tarybos direktyvos 2003/42/EB 7 straipsnio 2 dalyje, suinteresuotosioms šalims skleidimo taisyklių taikymą.
                  Taikytinos nuostatos: 1–10 straipsniai, I–II priedai.
                  Nr. 104/2004
                  2004 m. sausio 22 d. Komisijos reglamentas (EB) Nr. 104/2004, nustatantis taisykles dėl Europos aviacijos saugos agentūros Apeliacinės valdybos organizacijos ir sudėties.
                  Taikytinos nuostatos: 1–7 straipsniai ir priedas.
                  Nr. 736/2006
                  2006 m. gegužės 16 d. Komisijos reglamentas (EB) Nr. 736/2006 dėl Europos aviacijos saugos agentūros darbo metodų vykdant standartizacijos patikrinimus.
                  Taikytinos nuostatos: 1–18 straipsniai.
                  Nr. 768/2006
                  2006 m. gegužės 19 d. Komisijos reglamentas (EB) Nr. 768/2006, įgyvendinantis Europos Parlamento ir Tarybos direktyvą 2004/36/EB informacijos apie Bendrijos oro uostais besinaudojančių orlaivių saugą rinkimo ir keitimosi ta informacija bei informacijos sistemos valdymo atžvilgiu.
                  Taikytinos nuostatos: 1–5 straipsniai.
                  Nr. 593/2007
                  2007 m. gegužės 31 d. Komisijos reglamentas (EB) Nr. 593/2007 dėl Europos aviacijos saugos agentūros renkamų mokesčių ir rinkliavų.
                  Taikytinos nuostatos: 1–12 straipsniai, 14 straipsnio 2 dalis ir priedas.
                  Nr. 2111/2005
                  2005 m. gruodžio 14 d. Europos Parlamento ir Tarybos reglamentas (EB) Nr. 2111/2005 dėl oro vežėjų, kuriems taikomas draudimas vykdyti veiklą Bendrijoje, Bendrijos sąrašo sudarymo ir oro transporto keleivių informavimo apie skrydį vykdančio oro vežėjo tapatybę bei panaikinantis Direktyvos 2004/36/EB 9 straipsnį.
                  Taikytinos nuostatos: 1–13 straipsniai, priedas.
                  Nr. 473/2006
                  2006 m. kovo 22 d. Komisijos reglamentas (EB) Nr. 473/2006, nustatantis oro vežėjų, kuriems galioja Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašo taikymo taisykles.
                  Taikytinos nuostatos: 1–6 straipsniai, A–C priedai.
                  Nr. 474/2006
                  2006 m. kovo 22 d. Komisijos reglamentas (EB) Nr. 474/2006, sudarantis oro vežėjų, kuriems taikomas Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašą,
                  su pakeitimais, nuolat daromais Komisijos reglamentais (2).
                  Taikytinos nuostatos: 1–3 straipsniai, A–B priedai.
                  D.   AVIACIJOS SAUGUMAS
                  Nr. 300/2008
                  2008 m. kovo 11 d. Europos Parlamento ir Tarybos reglamentas (EB) Nr. 300/2008 dėl civilinės aviacijos saugumo bendrųjų taisyklių ir panaikinantis Reglamentą (EB) Nr. 2320/2002.
                  Taikytinos nuostatos: 1–18 straipsniai, 21 straipsnis, 24 straipsnio 2–3 dalys, priedas.
                  Nr. 820/2008
                  2008 m. rugpjūčio 8 d. Komisijos reglamentas (EB) Nr. 820/2008, kuriuo nustatomos priemonės bendriesiems pagrindiniams aviacijos saugumo standartams įgyvendinti.
                  Taikytinos nuostatos: 1–6 straipsniai, priedas, 1 priedėlis.
                  Nr. 1217/2003
                  2003 m. liepos 4 d. Komisijos reglamentas (EB) Nr. 1217/2003, nustatantis nacionalinių civilinės aviacijos saugumo kokybės kontrolės programų bendruosius reikalavimus.
                  Taikytinos nuostatos: 1–11 straipsniai, I ir II priedai.
                  Nr. 1486/2003
                  2003 m. rugpjūčio 22 d. Komisijos reglamentas (EB) Nr. 1486/2003, nustatantis Komisijos patikrinimų civilinės aviacijos saugumo srityje tvarką.
                  Taikytinos nuostatos: 1–16 straipsniai.
                  Nr. 1138/2004
                  2004 m. birželio 21 d. Komisijos reglamentas (EB) Nr. 1138/2004, nustatantis svarbiausių saugomų zonų vietų oro uostuose bendrą apibrėžimą.
                  Taikytinos nuostatos: 1–8 straipsniai.
                  E.   APLINKOSAUGA
                  Nr. 2002/30
                  2002 m. kovo 26 d. Europos Parlamento ir Tarybos direktyva 2002/30/EB dėl taisyklių ir tvarkos, reglamentuojančios triukšmingų operacijų apribojimų įvedimą Bendrijos oro uostuose, nustatymo,
                  su pakeitimais ar pritaikymais, padarytais 2003 m. Stojimo aktu ir 2005 m. Stojimo aktu.
                  Taikytinos nuostatos: 1–15 straipsniai, I ir II priedai.
                  Nr. 2002/49
                  2002 m. birželio 25 d. Europos Parlamento ir Tarybos direktyva 2002/49/EB dėl aplinkos triukšmo įvertinimo ir valdymo.
                  Taikytinos nuostatos: 1–16 straipsniai, I–VI priedai.
                  Nr. 2006/93
                  2006 m. gruodžio 12 d. Europos Parlamento ir Tarybos direktyva 2006/93/EB dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988 m.) 16 priedo 1 tomo II dalies 3 skyriaus reikalavimai, naudojimo reglamentavimo.
                  Taikytinos nuostatos: 1–5 straipsniai.
                  F.   SOCIALINIAI ASPEKTAI
                  Nr. 1989/391
                  1989 m. birželio 12 d. Tarybos direktyva 89/391/EEB dėl priemonių darbuotojų saugai ir sveikatos apsaugai darbe gerinti nustatymo,
                  su pakeitimais, padarytais:
                  2007 m. birželio 20 d. Europos Parlamento ir Tarybos direktyva 2007/30/EB, iš dalies keičiančia Tarybos direktyvą 89/391/EEB, jos atskiras direktyvas ir Tarybos direktyvas 83/477/EEB, 91/383/EEB, 92/29/EEB bei 94/33/EB, siekiant supaprastinti ir racionalizuoti praktinio įgyvendinimo ataskaitas.
                  Taikytinos nuostatos: 1–16 ir 18–19 straipsniai.
                  Nr. 2003/88
                  2003 m. lapkričio 4 d. Europos Parlamento ir Tarybos direktyva 2003/88/EB dėl tam tikrų darbo laiko organizavimo aspektų.
                  Taikytinos nuostatos: 1–19, 21–24 ir 26–29 straipsniai.
                  Nr. 2000/79
                  2000 m. lapkričio 27 d. Tarybos direktyva 2000/79/EB dėl Europos aviakompanijų asociacijos (AEA), Europos transporto darbuotojų federacijos (ETF), Europos skrydžių įgulų asociacijos (ECA), Europos regioninių aviakompanijų asociacijos (ERA) ir Tarptautinės oro vežėjų asociacijos (IACA) Europos susitarimo dėl civilinės aviacijos mobiliųjų darbuotojų darbo laiko organizavimo.
                  Taikytinos nuostatos: 2–3 straipsniai, priedas.
                  G.   VARTOTOJŲ APSAUGA
                  Nr. 90/314
                  1990 m. birželio 13 d. Tarybos direktyva 90/314/EEB dėl kelionių, atostogų ir organizuotų išvykų paketų.
                  Taikytinos nuostatos: 1–10 straipsniai.
                  Nr. 93/13
                  1993 m. balandžio 5 d. Tarybos direktyva 93/13/EEB dėl nesąžiningų sąlygų sutartyse su vartotojais.
                  Taikytinos nuostatos: 1–10 straipsniai ir priedas.
                  Taikant 10 straipsnį, terminas „Komisija“ suprantamas kaip „visos kitos EBAE susitariančiosios šalys“.
                  Nr. 95/46
                  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo.
                  Taikytinos nuostatos: 1–34 straipsniai.
                  Nr. 2027/97
                  1997 m. spalio 9 d. Tarybos reglamentas (EB) Nr. 2027/97 dėl oro vežėjo atsakomybės nelaimingų atsitikimų atveju,
                  su pakeitimais, padarytais:

                              —

                              2002 m. gegužės 13 d. Europos Parlamento ir Tarybos reglamentu (EB) Nr. 889/2002, iš dalies keičiančiu Tarybos reglamentą (EB) Nr. 2027/97.

                        Taikytinos nuostatos: 1–8 straipsniai.
                  Nr. 2001/95
                  2001 m. gruodžio 3 d. Europos Parlamento ir Tarybos direktyva 2001/95/EB dėl bendros gaminių saugos.
                  Taikytinos nuostatos: 1–13, 16 ir 18 straipsniai, I–II priedai.
                  Nr. 261/2004
                  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91.
                  Taikytinos nuostatos: 1–17 straipsniai.
                  Nr. 1107/2006
                  2006 m. liepos 5 d. Europos Parlamento ir Tarybos reglamentas (EB) Nr. 1107/2006 dėl neįgalių asmenų ir ribotos judėsenos asmenų teisių keliaujant oru.
                  Taikytinos nuostatos: 1–16 straipsniai, I–II priedai.
                  H.   KITI TEISĖS AKTAI
                  Nr. 2299/1989
                  1989 m. liepos 24 d. Tarybos reglamentas (EEB) Nr. 2299/1989 dėl elgesio su kompiuterinėmis rezervavimo sistemomis kodekso,
                  su pakeitimais, padarytais:

                              —

                              1993 m. spalio 29 d. Tarybos reglamentu (EEB) Nr. 3089/93, iš dalies keičiančiu Reglamentą (EEB) Nr. 2299/89,

                              —

                              1999 m. vasario 8 d. Tarybos reglamentu (EB) Nr. 323/1999, iš dalies keičiančiu Reglamentą (EEB) Nr. 2299/89.

                        Taikytinos nuostatos: 1–22 straipsniai ir priedas.
                  Nr. 91/670
                  1991 m. gruodžio 16 d. Tarybos direktyva 91/670/EEB dėl personalo licencijų vykdyti civilinės aviacijos funkcijas abipusio pripažinimo.
                  Taikytinos nuostatos: 1–8 straipsniai ir priedas.
                  Nr. 437/2003
                  2003 m. vasario 27 d. Europos Parlamento ir Tarybos reglamentas (EB) Nr. 437/2003 dėl statistinių ataskaitų apie keleivių, krovinių ir pašto vežimą oro transportu,
                  su pakeitimais, padarytais:

                              —

                              2003 m. liepos 31 d. Komisijos reglamentu (EB) Nr. 1358/2003, įgyvendinančiu ir iš dalies keičiančiu Europos Parlamento ir Tarybos reglamentą (EB) Nr. 437/2003,

                              —

                              2005 m. balandžio 8 d. Komisijos reglamentu (EB) Nr. 546/2005, pritaikančiu Europos Parlamento ir Tarybos reglamentą (EB) Nr. 437/2003 dėl duomenis teikiančios šalies kodų paskyrimo ir iš dalies keičiančiu Komisijos reglamentą (EB) Nr. 1358/2003 dėl Bendrijos oro uostų sąrašo atnaujinimo.

                        Taikytinos nuostatos: 1–11 straipsniai, I ir II priedai.
                  Nr. 1358/2003
                  2003 m. liepos 31 d. Komisijos reglamentas (EB) Nr. 1358/2003, įgyvendinantis Europos Parlamento ir Tarybos reglamentą (EB) Nr. 437/2003 dėl statistikos ataskaitų apie keleivių, krovinių ir pašto vežimą oro transportu ir iš dalies keičiantis jo I ir II priedus,
                  su pakeitimais, padarytais:

                              —

                              2007 m. vasario 16 d. Komisijos reglamentu (EB) Nr. 158/2007, iš dalies keičiančiu Komisijos reglamentą (EB) Nr. 1358/2003 dėl Bendrijos oro uostų sąrašo.

                        Taikytinos nuostatos: 1–4 straipsniai, I–III priedai.
                  Nr. 2003/96
                  2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos mokesčių struktūrą.
                  Taikytinos nuostatos: 14 straipsnio 1 dalies b punktas ir 2 dalis.“

         “

         (1)  Pagal 1999 m. birželio 10 d. JT Saugumo Tarybos rezoliuciją Nr. 1244.

         (2)  Naujausius pakeitimus, padarytus iki EBAE Jungtinio komiteto posėdžio 2008 m. gruodžio mėn., žr. 2008 m. lapkričio 14 d. Komisijos reglamente (EB) Nr. 1131/2008, kuriuo iš dalies keičiamas Reglamentas (EB) Nr. 474/2006, sudarantis oro vežėjų, kuriems taikomas draudimas vykdyti veiklą Bendrijoje, Bendrijos sąrašą.


title: 2016 m. rugsėjo 29 d. Tarybos sprendimas (ES) 2016/2117 dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo sudarymo

text:
3.12.2016

               LT

               Europos Sąjungos oficialusis leidinys

               L 329/6

         TARYBOS SPRENDIMAS (ES) 2016/2117
   2016 m. rugsėjo 29 d.
   dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               pagal Tarybos sprendimą 2012/279/ES (2) Europos Sąjungos bei jos valstybių narių ir Vietnamo Socialistinės Respublikos pagrindų susitarimas dėl visapusės partnerystės ir bendradarbiavimo (susitarimas) pasirašytas 2012 m. birželio 27 d. su sąlyga, kad jis bus sudarytas;

               (2)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos bei jos valstybių narių ir Vietnamo Socialistinės Respublikos pagrindų susitarimas dėl visapusės partnerystės ir bendradarbiavimo.
   Susitarimo tekstas pridedamas prie šio sprendimo.
   2 straipsnis
   Susitarimo 52 straipsnyje numatyto Jungtinio komiteto pirmininkas yra Sąjungos vyriausiasis įgaliotinis užsienio reikalams ir saugumo politikai.
   Jungtiniame komitete, priklausomai nuo svarstomo klausimo, atstovaujama Sąjungai arba tam tikrais atvejais Sąjungai ir valstybėms narėms.
   3 straipsnis
   Tarybos pirmininkas paskiria asmenį, turintį teisę Sąjungos vardu pateikti Susitarimo 63 straipsnio 1 dalyje nurodytą pranešimą (3).
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 29 d.

            Tarybos vardu

            Pirmininkas

         P. ŽIGA

      (1)  2015 m. gruodžio 17 d. pritarimas (dar nepaskelbtas Oficialiajame leidinyje).

      (2)  2012 m. gegužės 14 d. Tarybos sprendimas Nr. 2012/279/ES dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo pasirašymo Sąjungos vardu (OL L 137, 2012 5 26, p. 1).

      (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2012/366/ES: 2012 m. birželio 13 d. Europos Parlamento ir Tarybos sprendimas dėl Europos Sąjungos solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
10.7.2012

               LT

               Europos Sąjungos oficialusis leidinys

               L 178/13

         EUROPOS PARLAMENTO IR TARYBOS SPRENDIMAS
   2012 m. birželio 13 d.
   dėl Europos Sąjungos solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2012/366/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Europos Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais;

               (2)

               2006 m. gegužės 17 d. Tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos;

               (3)

               Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas;

               (4)

               Italija pateikė paraišką mobilizuoti Fondo lėšas dėl potvynių Ligūrijoje ir Toskanoje sukeltos nelaimės,

         PRIĖMĖ ŠĮ SPRENDIMĄ:
   1 straipsnis
   Europos Sąjungos 2012 finansinių metų bendrajame biudžete iš Europos Sąjungos solidarumo fondo skiriama 18 061 682 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. birželio 13 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         N. WAMMEN

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2015 m. spalio 5 d. Tarybos sprendimas, kuriuo skiriami ir pakeičiami Europos profesinio mokymo plėtros centro valdančiosios tarybos nariai

text:
15.10.2015

               LT

               Europos Sąjungos oficialusis leidinys

               C 340/2

         TARYBOS SPRENDIMAS
   2015 m. spalio 5 d.
   kuriuo skiriami ir pakeičiami Europos profesinio mokymo plėtros centro valdančiosios tarybos nariai
   (2015/C 340/03)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Prancūzijos Vyriausybės pasiūlytą kandidatūrą,
   kadangi:

               (1)

               2015 m. liepos 14 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               atsistatydinus Marianne DE BRUNHOFF tapo laisva Centro valdančiosios tarybos Vyriausybių atstovų kategorijos Prancūzijai atstovaujančio nario vieta;

               (3)

               šio Centro valdančiosios tarybos nariai turėtų būti paskirti likusiam dabartinės kadencijos, kuri baigiasi 2018 m. rugsėjo 17 d., laikui,

         NUSPRENDĖ:
   Vienintelis straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:

      VYRIAUSYBIŲ ATSTOVAI:

               PRANCŪZIJA

               Nadine NERGUISIAN

      Priimta Liuksemburge 2015 m. spalio 5 d.

            Tarybos vardu

            Pirmininkas

         N. SCHMIT

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.


title: 2017 m. kovo 21 d. Tarybos sprendimas (ES) 2017/560 dėl pozicijos, kuri turi būti priimta Europos Sąjungos vardu ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų (tam tikriems cheminiams produktams taikomos kilmės taisyklės)

text:
25.3.2017

                  LT

                  Europos Sąjungos oficialusis leidinys

                  L 80/20

            TARYBOS SPRENDIMAS (ES) 2017/560
      2017 m. kovo 21 d.
      dėl pozicijos, kuri turi būti priimta Europos Sąjungos vardu ES ir Meksikos jungtiniame komitete dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų (tam tikriems cheminiams produktams taikomos kilmės taisyklės)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
      atsižvelgdama į Europos Komisijos pasiūlymą,
      kadangi:

                  (1)

                  1997 m. gruodžio 8 d. Briuselyje pasirašytu Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimu (1) (toliau – Susitarimas) įsteigtos EB ir Meksikos jungtinės tarybos sprendimo Nr. 2/2000 (2) V jungtinėje deklaracijoje (3) numatyta, kad Susitarimu įsteigtas EB ir Meksikos jungtinis komitetas turi persvarstyti būtinybę pratęsti Sprendimo Nr. 2/2000 III priedo IIa priedėlio 2 ir 3 pastabose (toliau – 2 ir 3 pastabos) nustatytų kilmės taisyklių taikymą nuo 2003 m. birželio 30 d. Tas persvarstymas susijęs su tam tikriems cheminiams produktams, priskiriamiems Suderintos sistemos 2914 ir 2915 pozicijoms, taikomomis taisyklėmis, nustatytomis Sprendimo Nr. 2/2000 III priedo II priedėlyje;

                  (2)

                  2010 m. rugsėjo 17 d. ES ir Meksikos jungtinis komitetas priėmė sprendimą Nr. 1/2010 (4), kuriuo trečią kartą pratęstas 2 ir 3 pastabose nustatytų kilmės taisyklių taikymas. Sprendimas Nr. 1/2010 buvo taikomas iki 2014 m. birželio 30 d.;

                  (3)

                  laikantis Susitarimo atnaujinimo principų ir siekiant užtikrinti būsimų tam tikriems produktams taikomų taisyklių tęstinumą, tikslinga laikinai pratęsti 2 ir 3 pastabose nustatytų kilmės taisyklių taikymą nuo 2014 m. liepos 1 d. iki 2019 m. gruodžio 31 d.;

                  (4)

                  kadangi 2 ir 3 pastabose nustatytos taisyklės, kurių taikymas buvo pratęstas, nustojo galioti 2014 m. birželio 30 d., tikslinga naująjį pratęsimą taikyti atgaline data nuo 2014 m. liepos 1 d., kad būtų išvengta esamų ekonominių sąlygų sutrikdymo;

                  (5)

                  todėl Sprendimo Nr. 2/2000 III priedo II priedėlis turėtų būti iš dalies pakeistas, siekiant laikinai pratęsti 2 ir 3 pastabose nustatytų kilmės taisyklių taikymą nuo 2014 m. liepos 1 d. iki 2019 m. gruodžio 31 d.;

                  (6)

                  taikymo atgaline data tikslais atitinkamų cheminių produktų, importuotų į Sąjungą 2014 m. liepos 1 d.–2015 m. birželio 30 d. laikotarpiu, kilmės įrodymo – EUR.1 judėjimo sertifikato arba sąskaitos faktūros deklaracijos – pateikimo laikotarpis pratęsiamas nuo dvejų metų iki trejų metų;

                  (7)

                  todėl Sprendimo Nr. 2/2000 III priedo V priedėlis turėtų būti pakeistas;

                  (8)

                  todėl Sąjungos pozicija ES ir Meksikos jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      1.   Pozicija, kuri Sąjungos vardu turi būti priimta ES ir Meksikos jungtiniame komitete dėl EB ir Meksikos jungtinės tarybos sprendimo Nr. 2/2000 III priedo pakeitimų, grindžiama prie šio sprendimo pridėtu ES ir Meksikos jungtinio komiteto sprendimo projektu.
      2.   Sąjungos atstovai ES ir Meksikos jungtiniame komitete gali pritarti neesminiams ES ir Meksikos Jungtinio komiteto sprendimo projekto, nurodyto 1 dalyje, pakeitimams be papildomo Tarybos sprendimo.
      2 straipsnis
      ES ir Meksikos Jungtinio komiteto sprendimas dėl EB ir Meksikos jungtinės tarybos sprendimo Nr. 2/2000 III priedo pakeitimų skelbiamas Europos Sąjungos oficialiajame leidinyje.

         Priimta Briuselyje 2017 m. kovo 21 d.

               Tarybos vardu

               Pirmininkas

            E. SCICLUNA

         (1)  OL L 276, 2000 10 28, p. 45.

         (2)  2000 m. kovo 23 d. ES ir Meksikos jungtinio komiteto sprendimas Nr. 2/2000 (OL L 157, 2000 6 30, p. 10).

         (3)  OL L 245, 2000 9 29, p. 1167.

         (4)  2010 m. rugsėjo 17 d. ES ir Meksikos jungtinio komiteto sprendimas Nr. 1/2010 dėl ES ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų (OL L 277, 2010 10 21, p. 30).

         PROJEKTAS
         ES IR MEKSIKOS JUNGTINIO KOMITETO SPRENDIMAS Nr. 1/2017
         … m. … … d.
         dėl 2000 m. kovo 23 d. EB ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų pakeitimų (tam tikriems cheminiams produktams taikomos kilmės taisyklės)
         JUNGTINIS KOMITETAS,
         atsižvelgdamas į 2000 m. kovo 23 d. EB ir Meksikos jungtinės tarybos sprendimą Nr. 2/2000 (1) ir į jo III priedą, ypač III priedo 38 straipsnį,
         kadangi:

                     (1)

                     Sprendimo Nr. 2/2000 III priede (toliau – III priedas) nustatytos prekių kilmės taisyklės, taikomos produktams, kurių kilmės vieta yra 1997 m. gruodžio 8 d. Briuselyje pasirašyto Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimo (2) (toliau – Susitarimas) Šalių teritorija;

                     (2)

                     tam tikriems produktams, priskiriamiems Suderintos sistemos 2914 ir 2915 pozicijoms, taikomos kilmės taisyklės turėtų būti iš dalies pakeistos, kad būtų galima laikinai – nuo 2014 m. liepos 1 d. iki 2019 m. gruodžio 31 d. – taikyti III priedo IIa priedėlio 2 ir 3 pastabose nustatytas tam tikriems produktams taikomas kilmės taisykles, ir tos tam tikriems produktams taikomos kilmės taisyklės turėtų būti atnaujintos, kad atitiktų naujausius prekybos susitarimus. Tikslinga naują pratęsimą taikyti atgaline data nuo 2014 m. liepos 1 d., kad būtų išvengta esamų ekonominių sąlygų sutrikdymo;

                     (3)

                     III priedo V priedėlyje nustatytas laikotarpis, kuriuo kiekviena Šalis pripažįsta EUR.1 judėjimo sertifikatą, išduotą atgaline data, kaip nurodyta III priedo 17 straipsnio 3 dalyje, arba kuriuo eksportuotojas pateikia sąskaitos faktūros deklaraciją importuojančios Šalies muitinei po produktų eksporto, kaip nustatyta III priedo 20 straipsnio 6 dalyje;

                     (4)

                     Suderintos sistemos 2914 ir 2915 pozicijoms priskiriamų produktų, importuotų į ES 2014 m. liepos 1 d. – 2015 m. birželio 30 d. laikotarpiu, atveju šis pateikimo laikotarpis turėtų būti pratęstas iki trejų metų, siekiant atsižvelgti į tiems produktams taikomų kilmės taisyklių pakeitimus, taikomus atgaline data;

                     (5)

                     III priedo V priedėlis turėtų būti iš dalies pakeistas, siekiant jį suderinti su pakeistu EUR.1 judėjimo sertifikatų priėmimo laikotarpiu ir su III priedo 17 straipsnio 3 dalimi bei 20 straipsnio 6 dalimi;

                     (6)

                     todėl III priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:
         1 straipsnis
         1.   Sprendimo Nr. 2/2000 III priedo II priedėlis iš dalies keičiamas taip, kaip nustatyta šio spendimo I priede.
         2.   Sprendimo Nr. 2/2000 III priedo V priedėlis pakeičiamas, kaip nustatyta šio spendimo II priede.
         2 straipsnis
         Šis sprendimas įsigalioja 45-tą dieną po jo priėmimo.
         Jis taikomas nuo 2014 m. liepos 1 d.

            Priimta …

                  Jungtinio komiteto vardu

            (1)  OL L 157, 2000 6 30, p. 10.

            (2)  OL L 276, 2000 10 28, p. 45.

         I PRIEDAS
         Sprendimo Nr. 2/2000 III priedo II priedėlis iš dalies keičiamas taip:

                     1.

                     įterpiamas šis įrašas:

                                 „SS pozicija

                                 Produkto aprašymas

                                 Kilmės statuso neturinčių medžiagų apdorojimo ar perdirbimo operacijos, suteikiančios kilmės statusą

                                 (1)

                                 (2)

                                 (3) arba (4)

                                 ex 2914  (*1)

                                             —

                                             Diacetono alkoholis

                                             —

                                             Metilizobutilketonas

                                             —

                                             Mezitiloksidas

                                 Gamyba iš acetono

                                 Gamyba, kurios metu vyksta cheminė reakcija (*2)

                     2.

                     SS 2915 pozicijos įrašas pakeičiamas taip:

                                 „SS pozicija

                                 Produkto aprašymas

                                 Kilmės statuso neturinčių medžiagų apdorojimo ar perdirbimo operacijos, suteikiančios kilmės statusą

                                 (1)

                                 (2)

                                 (3) arba (4)

                                 2915  (*3)

                                 Sočiosios alifatinės monokarboksirūgštys ir jų anhidridai, halogenidai, peroksidai ir peroksirūgštys; jų halogeninti, sulfoninti, nitrinti arba nitrozinti dariniai, išskyrus:

                                 Gamyba iš bet kuriai pozicijai priskiriamų medžiagų. Tačiau visų panaudotų medžiagų, priskiriamų 2915  ir 2916  pozicijoms, vertė negali viršyti 20 % produkto ex-works kainos

                                 Gamyba, kuriai panaudotų visų medžiagų vertė sudaro ne daugiau kaip 40 % produkto ex-works kainos

                                             —

                                             Acetanhidridas, etil- ir n-butilacetatas, vinilacetatas, izopropil- ir metilamilacetatas, mono-, di- arba trichloracto rūgštys, jų druskos ir esteriai

                                 Gamyba iš bet kuriai pozicijai priskiriamų medžiagų. Tačiau visų panaudotų medžiagų, priskiriamų 2916  pozicijai, vertė negali viršyti 20 % produkto ex-works kainos

                                 Gamyba, kurios metu vyksta cheminė reakcija (*4)

            (*1)  Taikoma nuo 2014 m. liepos 1 d. iki 2019 m. gruodžio 31 d.

            (*2)  Cheminė reakcija – procesas (įskaitant biocheminį procesą), kuriam įvykus suyra tarpmolekuliniai ryšiai ir susiformuoja nauji tarpmolekuliniai ryšiai arba pasikeičia erdvinis atomų ir molekulių išsidėstymas ir molekulė įgyja naują struktūrą.
         Kilmės tikslais neatsižvelgiama į šiuos procesus:

                     a)

                     tirpinimą vandenyje arba kituose tirpikliuose;

                     b)

                     tirpiklių, įskaitant tirpiklinį vandenį, pašalinimą; arba

                     c)

                     kristalizacinio vandens pridėjimą arba pašalinimą.“;

            (*3)  Taikoma nuo 2014 m. liepos 1 d. iki 2019 m. gruodžio 31 d.

            (*4)  Cheminė reakcija – procesas (įskaitant biocheminį procesą), kuriam įvykus suyra tarpmolekuliniai ryšiai ir susiformuoja nauji tarpmolekuliniai ryšiai arba pasikeičia erdvinis atomų ir molekulių išsidėstymas ir molekulė įgyja naują struktūrą.
         Kilmės tikslais neatsižvelgiama į šiuos procesus:

                     a)

                     tirpinimą vandenyje arba kituose tirpikliuose;

                     b)

                     tirpiklių, įskaitant tirpiklinį vandenį, pašalinimą; arba

                     c)

                     kristalizacinio vandens pridėjimą arba pašalinimą.“

         II PRIEDAS
         Sprendimo Nr. 2/2000 III priedo V priedėlis pakeičiamas taip:
         „
               V priedėlis
               LAIKOTARPIS, KURIUO MUITINĖ PRIIMA EUR.1 JUDĖJIMO SERTIFIKATĄ, IŠDUOTĄ ATGALINE DATA PAGAL III PRIEDO 17 STRAIPSNIO 3 DALĮ, IR KURIUO PATEIKIAMA SĄSKAITOS FAKTŪROS DEKLARACIJA PAGAL III PRIEDO 20 STRAIPSNIO 6 DALĮ

                           1.

                           Importo į Europos Sąjungą atveju: šis laikotarpis yra dveji metai nuo tada, kai produktai, kuriems skirtas EUR.1 judėjimo sertifikatas, importuojami. II priedėlyje nurodytų SS ex 2914 ir 2915 pozicijoms priskiriamų produktų, įvežtų į Europos Sąjungą 2014 m. liepos 1 d.–2015 m. birželio 30 d. laikotarpiu, atveju šis laikotarpis yra treji metai nuo tada, kai produktai, kuriems skirtas EUR.1 judėjimo sertifikatas, importuojami.

                           2.

                           Importo į Meksiką atveju: šis laikotarpis yra vieni metai nuo tada, kai produktai, kuriems skirtas EUR.1 judėjimo sertifikatas, importuojami.

                     “


title: 2017 m. balandžio 27 d. Europos Parlamento sprendimas (ES) 2017/1740 dėl II kuro elementų ir vandenilio bendrosios įmonės 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/355

         EUROPOS PARLAMENTO SPRENDIMAS (ES) 2017/1740
   2017 m. balandžio 27 d.
   dėl II kuro elementų ir vandenilio bendrosios įmonės 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į II kuro elementų ir vandenilio bendrosios įmonės 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Kuro elementų ir vandenilio bendrosios įmonės 2015 finansinių metų metinių ataskaitų kartu su bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad bendroji įmonė įvykdė 2015 finansinių metų biudžetą (05875/2017 – C8-0090/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 209 straipsnį,

               —

               atsižvelgdamas į 2014 m. gegužės 6 d. Tarybos reglamentą (ES) Nr. 559/2014, kuriuo įsteigiama II kuro elementų ir vandenilio bendroji įmonė (4), ypač į jo 12 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (5),

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0109/2017),

               1.

               pritaria II kuro elementų ir vandenilio bendrosios įmonės 2015 finansinių metų sąskaitų uždarymui;

               2.

               paveda Pirmininkui perduoti šį sprendimą II kuro elementų ir vandenilio bendrosios įmonės vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 473, 2016 12 16, p. 47.

      (2)  OL C 473, 2016 12 16, p. 49.

      (3)  OL L 298, 2012 10 26, p. 1.

      (4)  OL L 169, 2014 6 7, p. 108.

      (5)  OL L 38, 2014 2 7, p. 2.


title: 2006/478/EB: 2006 m. birželio 19 d.  Tarybos sprendimas, dėl pusės Europos maisto saugos tarnybos valdančiosios tarybos narių paskyrimo

text:
12.7.2006

               LT

               Europos Sąjungos oficialusis leidinys

               L 189/7

      TARYBOS SPRENDIMAS

   2006 m. birželio 19 d.
   dėl pusės Europos maisto saugos tarnybos valdančiosios tarybos narių paskyrimo
   (2006/478/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 25 straipsnio 1 dalį,
   atsižvelgdama į Europos Bendrijų Komisijos Tarybai pateiktą kandidatų sąrašą,
   atsižvelgdama į Europos Parlamento pareikštą nuomonę,
   kadangi:

               (1)

               Gyvybiškai svarbu užtikrinti Europos maisto saugos tarnybos (toliau – Tarnyba) nepriklausomybę, aukštą mokslinę kokybę, skaidrumą ir veiksmingumą. Būtinas ir bendradarbiavimas su valstybėmis narėmis.

               (2)

               Pusės Tarnybos valdančiosios tarnybos narių įgaliojimai baigsis 2006 m. birželio 30 d.

               (3)

               Siekiant paskirti septynis naujus Valdančiosios tarybos narius, kandidatūros buvo patikrintos remiantis Komisijos pateiktais dokumentais ir atsižvelgiant į Europos Parlamento pareikštą nuomonę, kad būtų užtikrinti aukščiausi kompetencijos standartai, patirtis įvairiose srityse, pavyzdžiui, valdymo ir viešojo administravimo srityse, ir kuo didesnis geografinis pasiskirstymas Sąjungos teritorijoje.

               (4)

               Vienas iš tokių narių turėtų būti susijęs su vartotojus ir kitus maisto grandinės dalyvius atstovaujančiomis organizacijomis,

         NUSPRENDĖ:
   1 straipsnis
   Šie asmenys skiriami Europos maisto saugos tarnybos valdančiosios tarybos nariais laikotarpiui nuo 2006 m. liepos 1 d. iki 2010 m. birželio 30 d.:

               —

               Diána BÁNÁTI,

               —

               Marianne ELVANDER,

               —

               Peter GÆMELKE (2),

               —

               Marion GUILLOU,

               —

               Bart SANGSTER,

               —

               Roland VAXELAIRE,

               —

               Konstantinos YAZITZOGLOU.

         2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2006 m. birželio 19 d.

            Tarybos vardu

            Pirmininkas

         J. PRÖLL

      (1)  OL L 31, 2002 2 1, p. 1. Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).

      (2)  Narys, susijęs su organizacijomis, atstovaujančiomis vartotojus ir kitus maisto grandinės dalyvius.


title: 2013/356/BUSP: 2013 m. liepos 2 d. Politinio ir saugumo komiteto sprendimas Atalanta/2/2013 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo

text:
6.7.2013

               LT

               Europos Sąjungos oficialusis leidinys

               L 187/8

         POLITINIO IR SAUGUMO KOMITETO SPRENDIMAS ATALANTA/2/2013
   2013 m. liepos 2 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
   (2013/356/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnį,
   kadangi:

               (1)

               pagal Bendrųjų veiksmų 2008/851/BUSP 6 straipsnio 1 dalį Taryba Politiniam ir saugumo komitetui (toliau – PSK) suteikė įgaliojimus priimti sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vado (toliau – ES pajėgų vadas) skyrimo;

               (2)

               2013 m. kovo 22 d. PSK priėmė Sprendimą Atalanta/1/2013 (2), kuriuo komandoras Jorge NOVO PALMA skiriamas ES pajėgų vadu;

               (3)

               ES operacijos vadas rekomendavo naujuoju ES pajėgų vadu skirti komandorą Peter LENSELINK, pakeisiantį komandorą Jorge NOVO PALMA;

               (4)

               ES karinis komitetas pritaria tai rekomendacijai;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Komandoras Peter LENSELINK skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vadu nuo 2013 m. rugpjūčio 6 d.
   2 straipsnis
   Sprendimas Atalanta/1/2013 panaikinamas.
   3 straipsnis
   Šis sprendimas įsigalioja 2013 m. rugpjūčio 6 d.

      Priimta Briuselyje 2013 m. liepos 2 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 301, 2008 11 12, p. 33.

      (2)  2013 m. kovo 22 d. Politinio ir saugumo komiteto sprendimas Atalanta/1/2013 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo (OL L 87, 2013 3 27, p. 12).


23.12.2015

               LT

               Europos Sąjungos oficialusis leidinys

               C 434/155

         P7_TA(2012)0484
   Balsavimas atsiradus laisvai komiteto tikrojo nario vietai (Darbo tvarkos taisyklių 187 straipsnio 1 dalies išaiškinimas)
   2012 m. gruodžio 11 d. Parlamento sprendimas dėl balsavimo atsiradus laisvai komiteto tikrojo nario vietai (Darbo tvarkos taisyklių 187 straipsnio 1 dalies išaiškinimas) (2012/2254(REG))
   (2015/C 434/19)

      Europos Parlamentas,

               —

               atsižvelgdamas į 2012 m. lapkričio 27 d. Konstitucinių reikalų komiteto pirmininko laišką,

               —

               atsižvelgdamas į Darbo tvarkos taisyklių 211 straipsnį,

               1.

               nusprendžia prie 187 straipsnio 1 dalies pridėti tokį išaiškinimą:
               „Tuo atveju, jei atsiranda laisva komiteto tikrojo nario vieta, tos pačios frakcijos pavaduojantysis narys laikinai turi teisę dalyvauti balsavime vietoj to tikrojo nario, kol bus laikinai pakeistas tikrasis narys pagal 186 straipsnio 5 dalį arba, jeigu toks laikinas pakeitimas neįvyko, iki naujo tikrojo nario paskyrimo. Toks teisės turėjimas yra grindžiamas Parlamentu sprendimu, susijusiu su komiteto narių sudėties skaičiumi, ir juo siekiama užtikrinti, kad balsavime galėtų dalyvauti toks pat atitinkamos frakcijos narių skaičius, kaip ir prieš atsirandant laisvai vietai.“

               2.

               paveda Pirmininkui perduoti šį sprendimą Tarybai ir Komisijai susipažinti.


title: 1997 m. lapkričio 17 d. Tarybos sprendimas, suteikiantis išskirtinę finansinę pagalbą Armėnijai ir Gruzijai

text:
Svarbus teisinis pranešimas

|

31997D0787

Oficialusis leidinys L 322 , 25/11/1997 p. 0037 - 0038

		Tarybos sprendimas1997 m. lapkričio 17 d.suteikiantis išskirtinę finansinę pagalbą Armėnijai ir Gruzijai(97/787/EB)EUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Komisija, prieš pateikdama pasiūlymą, pasikonsultavo su Pinigų komitetu;kadangi Armėnija ir Gruzija vykdo esmines politines ir ekonomines reformas ir deda dideles pastangas rinkos ekonomikos modeliui įdiegti;kadangi bus plėtojami prekybos, komerciniai ir ekonominiai ryšiai tarp Bendrijos, Armėnijos ir Gruzijos, įgyvendinant 1996 m. balandžio 22 d. jų pasirašytus atitinkamus partnerystės ir bendradarbiavimo susitarimus;kadangi 1994 m. Armėnija ir Gruzija su Tarptautiniu valiutos fondu (TVF) susitarė dėl pirmos stabilizavimo ir politikos reformų priemonių grupės, kuri buvo remiama pagal TVF sisteminės pertvarkos programą; kadangi 1995 m. birželio mėn. TVF valdyba patvirtino rezervinius susitarimus, remiančius vėlesnes ambicingas stabilizavimo ir struktūrinės pertvarkos reformas 1995 m. liepos mėn.–1996 m. birželio mėn.;kadangi 1996 m. vasario mėn. TVF valdyba patvirtino Armėnijai ir Gruzijai lengvatinėmis sąlygomis išplėstinę trejų metų struktūrinės pertvarkos programą (ESAF), pakeičiančią dabartinius rezervinius susitarimus;kadangi Armėnijos ir Gruzijos valdžios institucijos oficialiai įsipareigojo visiškai vykdyti jų visus neįvykdytus finansinius įsipareigojimus Bendrijai;kadangi minėtos institucijos pareiškė pageidavimą išskirtinei Bendrijos finansinei pagalbai gauti;kadangi Armėnijoje ir Gruzijoje pajamos mažos ir šiose šalyje yra susidariusios kritinės ekonominės ir socialinės aplinkybės; ir kadangi šioms šalims labai palankiomis sąlygomis gali būti suteikiamos paskolos iš Pasaulio banko ir TVF;kadangi Bendrijos lengvatinėmis sąlygomis suteikiama finansinė pagalba ilgalaikių paskolų ir tiesioginių dotacijų pavidalu yra tinkama priemonė šioje kritiškoje padėtyje atsidūrusioms pagalbą gaunančioms šalims;kadangi ši pagalba paskolų ir dotacijų pavidalu yra suteikiama labai išimtinė ir jokiu būdu negali būti laikoma precedentu;kadangi sprendimas suteikti dotacijas teikiant šią pagalbą nepažeidžia biudžeto valdymo institucijos įgaliojimų;kadangi šią paramą turėtų tvarkyti Komisija;kadangi Sutartyje nenumatyta galimybė priimti šio sprendimo kitomis, nei numatyta 235 straipsnyje, sąlygomis,NUSPRENDĖ:1 straipsnis1. Bendrija Armėnijai ir Gruzijai suteikia išskirtinę finansinę pagalbą ilgalaikių paskolų ir tiesioginių dotacijų pavidalu.2. Visa šia pagalba suteikiamų paskolų suma, kuri turi būti grąžinta ne vėliau kaip per 15 metų ir kuriai taikomas 10 metų lengvatinis terminas, neviršija 170 mln. ekiu. Dėl šios priežasties Komisija įgaliojama Bendrijos vardu skolinti reikiamas lėšas, kuriomis paskolų pavidalu naudojasi valstybės gavėjos.3. Dotacijų suma 1997 m. sudaro 10 mln. ekiu ir 1998–2002 m. – 17 mln. ekiu per metus. Kasmetinės dotacijos suteikiamos, kadangi grynoji skola Bendrijai, kurią turi padengti valstybės gavėjos, buvo sumažinta bent jau panašia suma.4. 2 ir 3 dalyse numatyta finansinė pagalba bus išmokėta valstybėms gavėjoms, su sąlyga, kad:a) šios valstybės bus visiškai įvykdžiusios visus esančius įsipareigojimus Bendrijai;b) šios valstybės patenkinamai įgyvendina plačią pertvarkos ir reformų programą, grindžiamą TVF programa.5. Atsižvelgdama į esamus ir būsimus TVF susitarimus su valstybėmis gavėjomis, Bendrijos finansinę pagalbą tvarko Komisija, nuolatos konsultuodamasi su Pinigų komitetu.2 straipsnis1. Remiantis šio sprendimo nuostatomis, Komisija įgaliojama susitarti su valstybių gavėjų valdžios institucijomis dėl konkrečių pagalbos sumų ir terminų bei su šia pagalba siejamų sąlygų.2. Komisija, pasikonsultavusi su Pinigų komitetu, tikrina, kaip valstybių gavėjų politikoje laikomasi tikslų ir šiuo sprendimu numatytos finansinės pagalbos teikimo sąlygų.3 straipsnis1. Su sąlyga kad buvo laikytasi 1 straipsnio 4 dalies nuostatų, visą paskolos sumą kartu su pirmuoju dotacijos įnašu 1997 m. išmoka Komisija. Vėliau, jei buvo laikytasi 1 straipsnio 4 dalies b punkto nuostatų, likusią pagalbos dotacijų dalį Komisija nuosekliai kasmet išmoka dalimis.2. Lėšos išmokamos valstybių gavėjų centriniams bankams.4 straipsnis1. 1 straipsnyje minėtos skolinimosi ir skolinimo operacijos vykdomos, remiantis ta pačia data vertei nustatyti. Dėl tų operacijų vykdymo Bendrijai nekyla rizika dėl terminų pakeitimo, valiutų kurso ar palūkanų normos svyravimų, arba bet kurio kito pobūdžio komercinė rizika.2. Komisija garantuoja, kad į paskolos suteikimo sutarties terminus ir sąlygas bus įtraukta nuostata dėl priešlaikinio skolos grąžinimo.3. Valstybių gavėjų prašymu ir tais atvejais, kai aplinkybės leidžia pagerinti paskolų palūkanų normą, Komisija gali refinansuoti visas arba dalį jos pradinių skolinimųsi arba pakeisti atitinkamas finansines sąlygas. Vykdant refinansavimo arba restruktūrizavimo operacijas paisoma 1 dalyje nustatytų sąlygų. Tos operacijos neprailgina aptariamo skolinimosi vidutinio grąžinimo termino ir nepadidina skolinimosi tos dienos valiutos keitimo kursu, kapitalo apimties refinansavimo ar restruktūrizavimo operacijų įvykdymo dieną.4. Visas Bendrijos išlaidas, susijusias su susitarimų sudarymu ir operacijų vykdymu pagal šį sprendimą, apmoka valstybės gavėjos.5. Pinigų komitetas bent kartą per metus yra informuojamas apie 2 ir 3 dalyse nurodytas operacijas.5 straipsnis1. Bent kartą per metus Komisija pateikia Europos Parlamentui ir Tarybai pranešimą apie šio sprendimo taikymą.2. Iki 2002 m. gruodžio 31 d. Taryba, remdamasi išsamiu Komisijos pranešimu, tikrina, kaip iki tos dienos buvo taikomas šis sprendimas.Priimta Briuselyje, 1997 m. lapkričio 17 d.Tarybos varduPirmininkasJ.-C. Juncker[1] OL C 95, 1997 3 24, p. 64.[2] OL C 304, 1997 10 6, p. 39.--------------------------------------------------


title: 2014/812/ES: 2014 m. spalio 22 d. Europos Parlamento ir Tarybos sprendimas dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Ispanijos paraiška „EGF/2013/010 ES/Castilla y Léon“ )

text:
20.11.2014

               LT

               Europos Sąjungos oficialusis leidinys

               L 333/11

         EUROPOS PARLAMENTO IR TARYBOS SPRENDIMAS
   2014 m. spalio 22 d.
   dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Ispanijos paraiška „EGF/2013/010 ES/Castilla y Léon“)

      (2014/812/ES)

   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (1), ypač į jo 12 straipsnio 3 dalį,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (2), ypač į jo 23 straipsnio antrą pastraipą,
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (3), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (4), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl globalizacijos nulemtų esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF negali viršyti maksimalios metinės 150 mln. EUR sumos (2011 m. kainomis), kaip nustatyta Reglamento (ES, Euratomas) Nr. 1311/2013 12 straipsnyje;

               (3)

               2013 m. gruodžio 5 d. Ispanija pateikė paraišką mobilizuoti EGF lėšas dėl darbuotojų atleidimo iš trijų įmonių, vykdančių NACE 2 red. 16 skyriaus (medienos bei medienos ir kamštienos gaminių, išskyrus baldus, gamyba; gaminių gamyba iš šiaudų ir pynimo medžiagų) veiklą Kastilijos ir Leono (ES 41) NUTS II regione, ir iki 2014 m. kovo 25 d. ją papildė išsamesne informacija. Ši paraiška atitinka finansinei paramai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 700 000 EUR sumą;

               (4)

               todėl EGF lėšos turėtų būti mobilizuotos finansinei paramai pagal Ispanijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 700 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2014 m. spalio 22 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         B. DELLA VEDOVA

      (1)  OL L 406, 2006 12 30, p. 1.

      (2)  OL L 347, 2013 12 20, p. 855.

      (3)  OL L 347, 2013 12 20, p. 884.

      (4)  OL C 373, 2013 12 20, p. 1.